cyanic-selkie/wikianc huggingface dataset:
Salsa siracha
Siracha en America
En otobre 2013, la governa munisipal de Irwindale ia inisia un litiga contra Huy Fong, pos sirca 30 abitores de la site ia cexa ce la fuma de la fabriceria Siracha ia causa irita e maladia. La litiga ia es abandonada la 29 maio 2014.
La difusa BBC ia reporta en 2013 ce Huy Fong ia vende 20 000 000 botelas de la salsa en la anio 2012. En 2009, la jornal Bon Appétit ia clama la salsa la "Ingrediente de la Anio 2010."
Estremaduran (lingua)
La estremaduran es un lingua romanica parlada en Estremadura.
Organizas
On ave un organiza rejional en Estremadura, nomida OSCEC Estremaúra, cual atenta defende la lingua; un jornal nomida Belsana e un periodico Iventia.
Eminem
Marxall Bruce Maters III (nom orijinal: Marshall Bruce Mathers III; naseda a 17 otobre 1972 en St. Joseph, Missouri, SUA) es un musiciste esuan.
Guillaume de Machaut
Guillaume de Machaut (c. 1300 – april 1377) ia es un poesiste e composor medieval franses. El es un de la prima composores de ci on ave informa biografial disponable.
Hestia
En la relijio de Elas antica, Hestia (elinica: Ἑστία, "ximineria") es un diva virjin de la ximineria, arciteta, e la ordina santa de familia, la casa, e la stato. El ia es la fia plu vea de la titanes Rea e Crono, e un sore per Zeus, Posedon, Demetra, Hera, e Hade.
Hestia ia reseta la ofre prima a cada sacrifia en la casa. Estra la casa, la pritaneo, la ximineria e foco de la comunia, ia es sua santeria ofisial. Con la institui de un colonia nova, un flama de la ximineria publica en la site mardrin ta es portada a la colonia nova. Sua egal roman es Vesta, e Herodoto egali el con la diva scitian Tabiti.
En la mitos, Hestia ia refusa la proposas de sposi par Posedon e Apolo, e jura se per manteni eterna sua virjinia. Afrodite ia atenta curvi sua cor, ma Hestia ia rejeta la valuas de Afrodite e deveni la antitesa asteninte e familial de Afrodite.
Zeus ia carga Hestia la debe de manteni la focos de la ximineria de Olimpo con la partes grasosa de la animales sacrifiada a la dios. A cualce loca do comedas ia es coceda, o un ofre ia es ardeda, Hestia ia reseta sua comparti de onor. Ance, en tota templos de la dios, el ta ave un comparti de onor. Per tota persones mortal, el ia es la xef de la divas.
Impero de Mali
La Impero de Mali ia es un impero en Africa ueste, sirca 1230-1600. Sua fundor ia es Sundjata Keita (1217-55). En 1235 Sundjata ia uni la 12 renos de Manden su sua corona. El ia mori en 1255. La tradision dise ce el ia afoca en un rio.
La constitui
Cuando Sundjata ia deveni imperor, el ia anunsia un constitui de sete articles. La prima article es: Cada vive es un vive.
Relijio
Sundjata ia es muslim, ma el ia fundi sua impero sur la tolera relijial. El ia es ance famosa como un sorsor.
Acenaten
Acenaten (egiptian antica ꜣḫ-n-jtn, cual sinifia "efetosa per la Aten") ia es un faraon de Egipte antica ci rena sirca 1353-1336 o 1351-1334 aec, la renor 19 de la dinastia 18. Ante la anio 5 de sua rena, el ia en conoseda como Amenhotep 4 (jmn-ḥtp, "Amun es sasiada").
Acenaten es notada per abandona la relijio politeiste tradisional de Egipte, e per introdui atenisme, sentrida sur Aten. Aten ia es tipal representada par la sol, como la "Sol Invictus" de la romanes plu tarda. Egiptolojistes no pote es serta si atenisme ia es un monoteisme asoluta, o un monolatria, sincretisme, o henoteisme. Esta move de la cultur de la relijio tradisional no ia es vasta asetada.
Pos sua mori, La monumentos creada par Acenaten ia es desconstruida e ascondeda, sua scultas ia es destruida, e sua nom escluida de la listas de renores compilada par faraones plu tarda. La relijio tradisional ia es restorada gradal su la gida de Tutancamun, la fio de Acenaten, ci ia cambia sua nom de Tutancaten temprana en sua rena.
Acenaten ia es cuasi perdeda de istoria asta la descovre de Amarna (o Acetaten) en la sentenio 19 tarda, la site capital cual el ia construi per la adora de Aten. Plu, en 1907, un momia ia es trovada en la Vale de Res cual ia es la padre de Tutancamun.
La descovre de Acenaten e la escava temprana a Amarna ia crea un interesa popular en la faraon e sua rea Nefertiti. El ia es descriveda como "enigmosa", "misteriosa", "revoluinte", "la idealiste la plu grande", e "la individua prima en istoria", ma ance como "erese", "manica", "posible demente", etc. Multe de la interesa veni de sua lia a Tutancamun, la stilo e cualia alta de la artes cual el suporta, e un interesa continuante en la relijio cual el ia atenta fundi. La discutes de la influe posible de atenisme e la monoteisme de iudisme continua.
La imajes de Acenaten (vide la sculta a supra) mostra un fas longa e alga strana, cual ia causa multe sujestas de maladias e malformis jenetical. Serta, la abita de faraones per sposi sua frates o sores sujesta un causa jenetical posible. Ma studias jenetical no indica cualce problemes jenetical. Lo es probable ce sua imajes es un indica de un stilo de representa nova cual refleta la relijio nova.
Vicing
Vicinges ia es marinores de Europa norde, xef parlores de norsce vea, ma ance latvisces e estis, ci ia ataca e comersia de sua paises propre a areas larga de Europa norde, ueste, este, e sentral, entre la sentenio oto tarda e des-un tarda. La nom es comun estendeda en linguas moderna a la abitores de la comunias propre en la eda cual es comun nomida "la eda de vicinges". Esta eda de estende militar, comersial, e popla ia es un parte importante en la istoria medieval de Scandinavia, Esti, Britan, Er, Frans, Sisilia, e la paises de la Rus de Ciiv.
Consetas popular e moderna de la vicinges es comun multe diferente de la vista complicada cual emerji de la obras de arceolojistes e istoristes. Un imaje romantica de la vicinges como savajes nobil ia comensa developa en la sentenio 18, cual alora ia es sperdeda en la revive de la cultur vicing en la sentenio 19. Imajes de la vicinges como, a un lado, piratas violente e pagan o, a la otra lado, como aventurores corajosa, es plu la fonte de la mitos de la vicinges cual ia formi en la sentenio 20. La imajes no es sempre coreta: pe, los no porta elmos con cornos.
Nomes
La nom es derivada de la norsce vea "víkingar", con du posible orijinas: Lo pote es un estende de la parola "vík", cual sinifia rieta o baieta, e donce pote refere a un person de un tal area. La otra sujesta ce lo deriva de la parola "vika", cual refere a un milia a la mar, pd un distantia de du turnos de remores. La forma "fara í víking" ia sinifia "viaja par turnos de remores".
Los ia es conoseda par multe otra nomes tra la edas:
Nenets (lingua)
Nenets es du linguas prosima relatada parlada en Rusia norde par la popla nenets. An si los es comun tratada como du dialetos de la mesma lingua, los es sufisinte diferente ce popla ci sola parla un no pote tipal comprende la otra. un de los es la nenets de tundra, con sirca 30,000 a 40,000 parlores en un area cual estende de la penisola Canin a la rio Ienesei. La otra es la nenets de la foresta, con sirca 1000 a 1500 parlores de la area sirca la rios Agan, Pur, Liamin, e Nadim.
La linguas nenets es clasida en la familia de linguas uralica, cual sinifia ce los es distante relatada a linguas como suomi, esti, e magiar, e ance a otra linguas minor parlada en Rusia. Ambos de la linguas nenets ia es multe influeda par rusce. Nenets de la tundra ia es ance influeda par comi e canti norde. Nenets de la foresta ia es ance influeda par canti este. Nenets de la tundra es bon documentida, e ave la prestijia de un lingua nativa e minor en Rusia, e ave un tradision de leteratur comensante en la desenio 1930. Ma nenets de la foresta ia es scriveda prima en la desenio de 1990 e es sola poca documentida.
Estra la parola "nenets", sola un otra parola nenets ia deveni comun en linguas grande: parca, la parola per sua jaca tradisional, longa e con capeta, fabricada de pel e, a veses, de pelo.
Gramatica
La sintatica e morfolojia de nenets es tipal per la familia e la area. Lo segue la ordina SOV e marca la testa de formulas.
Nomes ave sufisas de caso, cuantia (singular, dual, e plural), posesor, e "destina" cual es usada con lo de posesor per indica la destina, pe "el es mea sposo futur". La lingua ave sete casos, divideda entre casos strutural e casos local. La casos strutural es la nominativa, acusativa, e jenetiva, e la casos local es la dativa, locativa, ablativa, e prolativa. Sinifias plu esata is indicada par posposadas.
On ave sinco tempos - presente, pasada, futur, abitual, e futur-en-la-pasada (comun usada como un forma ireal en loca de un tempo). La sistem de modos es multe sinifiante e inclui 15 modos diferente cual espresa sinifias epistemolojial, obligal, e astentante.
Fonemes
La consonantes */k/ e */ŋ/ ia es moveda a */sʲ/ e */nʲ/ cuando palatida. Cambias simil ia aveni en otra linguas samoiedica parlada en la tundra, pd enets, nganasan, e iurats (estinguida).
Nenets de tundra ia resta jeneral plu prosima a protonenets ca nenets de foresta, de cual su fonolojia ia es influeda plu par la dialetos de canti este. Cambias dirijeda a la linguas moderne inclui:
Nenets de tundra: Nenets de foresta:
Vocales
La cuantia de fonemes vocal en nenets de tundra es des, con 17 alofones distinguida governada par palati, cual domina la segues intera de vocales e consonantes. Vocales es mostrada en la carta a su. Fonemes es forte marcada, con sua formas palatida (a la sinistra) e alofonemes nonpalatida (a la destra marcada) usante la AFI
Consonantes
Nenets de tundra ave 27 consonantes. Tota consonantes labial e coronal ave formas simple e palatida.
Tota consonantes pote es trovada entre vocales, ma sua aveni en otra locas es forte limitada.
Scrive
La alfabeta de nenets de tundra es fundida sur la alfabeta cirilica, como la plu de otra lingus en Rusia, con la ajunta de tre leteras - Ӈ ӈ, ʼ, e ˮ. Ӈ es pronunsiada /ŋ/, ˮ es /ʔ/, e ʼ es ance /ʔ/ ma a la fini de un parola (derivada de un /n/ final). Como en rusce, la consonantes es palatida par usa la sinia mol - ь, pe /mʲ/ es scriveda мь, ma si lo es segueda par un vocal palatinte, como ё, donce mʲo es scriveda мё.
Ansan
Ansan (안산시, 安山市) es un site en Gyeonggi-do, Corea Sude, locada sude de la capital Seoul. La cuantia de popla en 2004 ia es 686,873, con:
Informa jeneral
Ansan es locada a la costa de la Mar Jala (황해; sabeda ance como "Mar Ueste" o 서해). Alga cuanto de isolas en la mar es locada en la teritorio de la site. Ansan es un parte de la area de la capital, incluinte Seoul e multe otra sites. Ansan es 30 km de Seoul.
Otra sites prosima a Ansan inclui Gunpo e Uiuang a la este, Hwaseong a la sude, e Xiheung a la norde.
Gauta
La gautas ia es un tribu germanica norde ci ia abita en Sveria sude do Götaland ("tera de la gautas") es oji. La nom de la gautas apare ance en la provinses svensce de Västergötland e Östergötland, la teras ueste e este de la gotas, e en multe otra toponimes.
Provinse Barselona
La provinse Barselona es un provinse de Catalunia, en Espania.
Anio nova
Cultures de Asia comun selebra la anio nova de la calendario lunal, en loca de, o con, la anio nova de la mundo ueste.
Cri (lingua)
La lingua cri es un de la linguas algoncian e a un tempo ia es la lingua la plu estendeda en la norde de America Norde. Lo es parlada par la popla Cri, la americanes orijinal de Canada e la SUA norde-este, ci abita entre la Montes Rocosa e la Mar Atlantica.
Scrive e pronunsia
La lingua es nomida Iiyiyuuayimuwin par la parlores, e es scriveda ᐃᔨᔫ ᐊᔨᒧᐎᓐ en la alfabeta Cri (un varia de alfabeta de canadianes orijinal). Per esemplo, asi es la numeros cri en du formas:
Per la resta de esta article, la dialeto nomida cri de plano (ᓀᐦᐃᔭᐍᐏᐣ nēhiyawēwin) es usada per esemplos. De la 80 000 persones ci parla cri, sirca 34 000 parla esta dialeto, xef en Saskatchewan e Alberta, ma ance en Manitoba e Montana. La cuantia de parlores es diminuinte, e la plu es persones vea.
La alfabeta latina es ance usada. La consonantes es p, t, k, c (pronunsiada ts), m, n, s, h, w, e y. Alga persones inclui la esplodente glotal ʔ, p, t, k, e c pote es vosida o no vosida, dependente de la sonas prosima. La vocales es i, ī, ē, a, ā, o, ō. La macron (¯) indica un vocal plu longa.
Ordina de parolas
La ordina normal es SVO, pe awāsisak nipahēwak sīsīpa ("la enfantes ia mata alga patos"), ma tota otra ordinas es ance posible. Natural, la sujeto o la ojeto o ambos pote es cadeda, car la "pronom" es incluida en la verbo. La usa de nomes es plu comun a la comensa de un conversa o a la fini, o pote indica un asentua.
Morfolojia
La lingua cri es clasida como un lingua polisintesal e fusinte, par causa de la complica de sua combinas de afisas.
Nomes
Car la plu de informa gramatical es en la verbo, nomes es plu simple. Nomes es marcada con prefisas de posese, cual es combinada con sufisas per plural, per esemplo ni(t)-...-inān per "nos" (escluinte). Sufisas indica la peti, la plural (-ak e -a), e la loca (-ihk). Esta formas ave varias predisable.
Sufisa de loca
Car cri no ave un sistem vera per marca la caso de un nom, lo usa otra metodos, como sufisas per dirije de ata e la persones periferial a la verbo, e la sufisa de loca a la nom. La sufisa ehk o enāht ave la sinifia de "a", "en", "sur", etc. Per esemplo, on pote comensa con la radis skāt ("gama") e ajunta ni- per crea niskāt ("mea gama"), e alora ajunta -a per plurali – niskāta ("mea gamas"). Alora, on pote ajunta la sufisa de loca: niskātihk ("sur mea gamas"). La otra varia enāht indica distribui, normal de umanas e animales, pe ayīsiyiniw- ("umana") deveni ayīsiyinināk ("entre la umanas" o "en la mundo"), o sāsīw ("person de la Sarcis") deveni sāsīnāhk ("a la reserva de la Sarcis").
Modeles
Como otra linguas de la americanes orijinal, la verbo plen conteni un serie de morfemes cual ave locas seguente un model.
Prosima a la comensa de la verbo completa, on trova particulas de suordina como ē o kā e preverbos de futur e segue como ka e kita. Pos los, on trova morfemes diversa cual es ordinada en scala de la plu astrata a la plu concreta. Preverbos astrata inclui āta ("an si", "futil" – per esemplo ē-āta-kitōtāt "an si el ia parla a el") e wī ("vole", "intende" – per esemplo wī-mēscihāwak "tota de los va es matada"). Esemplos de preverbos concreta inclui kāmwāci ("cuieta" – per esemplo kī-kāmwāci-pimātisiwak) o nēwo ("cuatro" – per esemplo ē-kī-nēwo-tipiskāyik "cuando la note cuatro ia pasa"). Otra preverbos indica tempo, moda e aspeta.
Redupli
Du formas de redupli aveni en verbos. Los indica la continua, la repete o la intensia de la ata. En la forma prima, la radis cambia, pe pim ("longa") deveni papām ("consernante"). La forma du es plu coerente e plu produinte, usante la consonante prima con a:, pe /kākīpa/ ("denova e denova").
Dirije
La dirije de la ata es espresada par prefisas e sufisas cual indica la persones. Per esemplo, la indicante de dirije -i- en la frase ki-wāpam-i-n sinifia ce "tu vide me". La indicante de inversa -iti en la frase ki-wāpam-iti-n indica ce "me vide tu".
Dirije:
Nota ce la situa es plu complicada cuando ambos persones es persones tre. En la frase sēkihēw nāpēw atimwa, la ata sēkihēw ("asusta") es en la forma direta (con la sufisa -ēw-). La nom nāpēw ("om") es la person prosima (plu importante), e la nom atimwa ("can") es marcada con la sufisa -wa como la "person periferial (min importante). Ma en la frase sēkihik nāpēw atimwa, la verbo es en la forma inversada (-ik), e donce la sinifia deveni "la can asusta la om", con la om ancora como la person plu importante. Si on move la sufisa de periferia a la om en loca de la can, la frases ta ave la mesma sinifias ma con la foca a la can.
Inclui de la nom
En alga casos, la nom ojetal pote es incluida en la verbo. Per esemplo, nōcihiskwēwēw ("el xasa femes") inclui la nom iskwēw ("fem") en la verbo. Esta pote ance es espresada como iskwēwa nōcihēw, ma la inclui sinifia un ata plu abitual, simil a "el es un xasafem".
Fotografia
Fotografia es la siensa, arte, aplica, e pratica de crea imajes par rejistra lus o otra raios eletromagnetal, o eletronial par la usa de un sensador de imajes, o cimical par la usa de un materia sensosa a lus como filma fotografial.
Tipal, un lente es usada per foca la lus refletada o emetada de ojetos sur un surfas sensosa a lus en un camera entra un esposa de tempo mesurada. Con un sensador eletronical, esta produi un carga eletrical a cada pixel, cual es prosededa eletronical e reservada en un fis dijital per mostra o prosede plu tarda.
La resulta cuando on usa un emulsion fotografial es un imaje prima nonvidable, cual es plu tarda "developada" cimical como un imaje vidable, o negativa o positiva, dependente de la intende de la material fotografial e la metodo de prosede. Un imaje negativa sur filma es tradisional usada per crea un imaje positiva sur paper par usa de un grandador o par contata direta.
Fotografia es usada en multe campos de siensa, fabrica, comersia, e comunica. Plu direta lo es usada en arte, en la produi de filmas e video, e como un pasatempo.
Pasatempo
Pasatempos inclui un lista grande de cosas cual causa felisia a persones, como…
...e multe otras.
Mistinguett
thumb|Mistinguett per Nadar Mistinguett naseda como Jeanne Bourgeois (Enghien-les-Bains 5 abril 1875 - Bougival, 5  janero 1956), ia es un fem de cabare, cantor e ator fema franses.
Giuseppe Peano
Giuseppe Peano (1858-1932) ia es un matematiste italian. El ia produi alga axiomes aritmetical e la lingua Latino sine flexione.
Sur la Gera de Galia
Sur la Gera de Galia (latina: Commentarii de Bello Gallico) es un raconta par Cesar sur la gera de Galia, scriveda como un nara en la person tre. Cesar descrive la batalias cual ia aveni en la nove anios cuando el ia luta contra la germanicas e celtas en Galia.
Txavax (lingua)
Txavax (Чӑвашла) es un de la linguas turcica parlada en Rusia european, xef en la Republica Txavax e areas visina. Lo es la sola membro survivente de la ramo ogurica de la linguas turcica.
Lo es la lingua nativa de la popla txavax e la lingua ofisial de Txavaxia. Lo es parlada par sirca 1,640,000 persones en Rusia e 34,000 en otra paises. 86% de txavaxes e 8% de la popla de otra etnicos vivente en Txavaxia declara ce los parla la lingua en la conta de 2002.
La sistem de scrive per la lingua txavax es fundida sur la alfabeta cirilica, usante tota leteras de la alfabeta rusce, plu cuatro leteras plu: Ӑ, Ӗ, Ҫ e Ӳ.
Txavax es la plu distinguinte de la linguas turcica e no pote es comprendeda par parlores de la otra linguas turcica. Txavax es clasida, con la lingua estinguida balgar, como la sola membro restante de la ramo ogurica de la turcica familia.
Nomes txavax pote ave finis cual indica la person de un posesor. Los pote ave ance finis de caso. Un esemplo:
Verbos txavax mostra la person e pote es fada negativa o nonpotente/potente. Plu, verbos pote esibi tempo, modo, aspeta; los pote es progresante, nesesada, aoriste, futur, deduinte, presente, pasada, ipotesal, comanda, o desira.
Sueba
La suebas ia es un popla germanica ci ia es notada par Cesar en sua lutas en Galia en 58 aec.
Los ia profita de la jela de la rio Reno, 31 desembre 406, e con la alanas, ia traversa la fronteras de la Impero Roman. Pos alga tempo en Galia, la suebas ia ariva a Gallaecia (oji, Galisia) en la anio 409. Sua governa ia es un monarcia, cual ia estende asta 585, cuando la re Andea ia es vinseda par la re visigota Leovigildo.
Conversa grande
La conversa grande es la prosede corente de scrivores e pensores ci refere, construi e refina, e compara la labora de sua presedores, distinguida par scrivores en la canon ueste, e es la nom usada en la promove de la Grande libros de la mundo ueste publicida par la la Ensiclopedia Brites en 1952. Lo es la titulo de la volum un de la edita prima de esta colie de libros, scriveda par Robert Maynard Hutchins, e ance un volum ajuntable a la edita su (1990), scriveda par Mortimer Adler.
Seguente Hutchins, "la tradision de la ueste es corpida en la conversa grande cual comensa en la matina de istoria e continua asta oji". Adler ia dise:
Isolas Mariana Norde
La Isolas Mariana Norde es un pais en la Mar Pasifica.
La cuantia de abitores, en la anio 2007, ia es sirca 84 546 persones.
Aranes
Aranes es un dialeto de la lingua ositan cual on parla en la Vale de Aran.
Seguente un conta de abitores de 2001 par la governa aranes, un 90% de la popla de la vale pote comprende la lingua. Persones ci ave entre 25 e 34 anios ave la proportio la min grande, a sirca 80%. Entre un 60 e un 65% pote parla lo, an tal, sola la 26% ia dise ce pote scrive lo.
En 2008, la Generalitat de Catalunia ia sonda la popla (ci ia ave 15 o plu anios) en la Vale de Aran. La sonda ia dise ce 78.2% de la popla pote comprende aranes, 56.8% pote parla lo, 59.4% pote leje lo, e 34.8% pote scrive la lingua.
Gramatica
Un refere sur usa e conjuga de verbos aranes titulida Es Vèrbs conjugadi : morfologia verbau aranesa ia es scriveda par Verònica Barés Moga e publicida en 2003. Un gramatica de refere norminte, scriveda en aranes par Aitor Carrera ia es publicida en marto 2007. Lo inclui un analise detaliosa de diferes fonolojial e gramatical entre dialetos de aranes en viletas diferente en la vale.
Disionarios
On ave un disionario simple espaniol-aranes-catalan-franses, scriveda par Frederic Vergés Bartau.
En 2006 un disionario aranes-engles e engles-aranes ia es publicida. Lo ia es scriveda par Ryan Furness, un joven de Minnesota, a pos el ia deveni curiosa sur la lingua cuando el ia viaja a la Vale de Aran.
Un disionario detaliosa catalan-ositan e ositan-catalan ia es publicida con la suporta de la governa de Catalunia e la Val de Aran. An si lo nomi la lingua "ositan", lo usa la ortografia aranes e sua prefasa dise ce lo ia dona atende spsial a la dialeto aranes.
Revistas
Un revista local nomida Toti es otra jornales es publicida partal en la lingua.
Nasionalisme macedonsce
Nasionalisme macedonsce es la ideas e consetas entre la macedonsces etnical cual ia es formida en la sentenio 19 tarda entre la separadistes cual ia xerca la autonomia de la rejion de Macedonia de la Impero Osmanan.
Edas de preistoria
La seguentes es la nomes jeneral asetada per la edas de preistoria de umanas:
Arcea
Multe arceas es estremofiles. Los pote survive a temperatures alta (multe plu ca 100°C) en geseres e fontes de petrolio. Otras es trovada en abitadas multe fria o en acua salosa, asidosa o alcalinosa. Ma otra areas es mesofiles e vive en pantanes, acua usada, acua de mar, e solo de tera. Multe areas es trovada en la tubos de dijesta de animales, como boves, termites e umanas. Asta 2007, nun ia trova esemplos de patojenes arceal.
Arceas es costumal poneda a tre grupos, fundida sur sua abitadas favoreda:
Sneguroxca
Sneguroxca (rusce: Снегу́рочка) es un carater en fables rusce. Lo pare no ave orjines en mitos slavica e apare sola en la sentenio 19 en foclor rusce. La nara la plu vea es de du campanianes in enfantes, Ivan e Maria, ci ia fabrica un pupa de neva e nomida el Sneguroxca. Tra tempo, Sneguroxca ia deveni un fia vera, e un grupo de xicas invita el per pasea en la bosca. Los prepara un foco peti e fa turnos volta supra lo. Cuando la turno per Sneguroxca aveni, el ia comensa volta - ma sola ateni la media e evapora como un nube peti.
En un otra nara, el ia es la fia de Besna-Crasna ("Primavera Bela") e Ded Moroz ("Padre Glasa"), e anela per la acompania de umanas mortal. El deveni enamada de un pastor nomida Lel, ma sua cor no ia es capas per conose ama. Sua madre ia compatia el, e dona a el esta capasia. Ma direta cuando el senti ama, sua cor ia caldi e el fonde.
Esta varia de la nara ia es fabricada como un presenta teatral par Alecsandr Ostrovscu, con musica acompaniante par Txaicovsci en 1873. En 1878, composor Ludwig Minkus e mestre de baleta Marius Petipa ia presenta un varia per baleta de Snegurotxa titulida La fia de la Nevas per la Baleta Imperial de la tsar. La nara ia es ance presentada como un opera par Nicolai Rimsci-Corsacov titulida La fia de neva: un fable de primavera (1880-81).
En la Impero Rusce tarde, Sneguroxca ia es un parte de la selebra de natal, en la forma de scultetas per decora la arbor abeto, e como un carater en presentas par enfantes. En la Uni Soviet temprana, la tradision de natal ia es proibida con tota otra tradisiones cristian. Ma, en 1935, la selebra de la anio nova ia es permeteda, cual inclui la arbor e Ded Moroz. A esta ves, Sneguroxca ia reseta la rol de la neta de Ded Moroz e ce sua aidor en la selebras de la anio nova per enfantes.
Sinonimes
Sinonimes es parolas diferente ce ave la mesma sinifia. Elefen atenta no ave sinonimes vera, ma lo ave alga cuasi sinonimes:
Xinjiang
Xinjiang es la propre pais de un cuantia de grupos etnical, incluinte la popla uigur, popla han, popla cazac, popla tibetan, popla hu, popla tadjici, popla cirgiz, popla mongol, e popla rusce. Plu ca des-du prefetias e contias per minorias es en Xinjiang. Lo es divideda entre la Basin Dzungarian en la norde e la Basin Tarim en la sude per un cadena de montes. Sola sirca 9.7% de la area es conveninte per abita par umanas.
Con un istoria documentida de plu ca 2500 anios, un susede de poplas e imperos ia combata per controla su tota o partes de esta teritorio. Lo deveni su la rena de la dinastio Qing e la sentenio 18, cual ia es plu tarde recambiada par la Republica de la Popla de Xina seguente la Gera Interna Xines. En 1954, Xinjiang Bingtuan ia es comensada per forti la defende de la borda contra la Uni Soviet, e per promove la economia local. En 1955, Xinjiang ia es recambiada de un rejion autonom a un provinse. En la desenios resente, la disputa separiste e la influe de islam radical ia pesta la rejion, con atacas teroriste acaso e conflitas entre separistes e fortias governal.
Et facere et pati fortia Romanum est
Et facere et pati fortia Romanum est es un dise latina cual sinifia "Ata e sufri corajosa distingui un roman". Lo veni de la libro de Tito Livio De la fundi de la site 2, 12, 9.
Jardin
Per plu, vide la categoria jardin.
Un jardin es un spasio desiniada, plu comun estra casa, per la mostra, cultiva, e joia de plantas e otra formas de natur. La jardin pote usa materias e natural e artifis. La forma la plu comun oji es la jardin de casa, ma la sinifia es plu jeneral.
Alga formas tradisional de jardines de Asia - per esemplo, jardines zen, usa poca plantas. Alga jardines usa plantas nativa cual no nesesa iriga o otra furnis e ancora furni la bonis de un abita natural. Otra jardines inclui strutures como pergolas o cabanas, fontes, stanges, o an lagetas, cascadas o rietas, scultas, e otra cosas divertinte.
An si multe jardines es sola per orna, otras ance produi plantas comable. Los es distinguida de cultiverias par sua grandia peti e sua intende (pd como un pasatempo e no per vende). Ma alga jardines prosimi ortos en grandia! Jardines floral misca plantas de altias, colores, tramas, e odores per crea interesa e plaser.
La labora de la jardin es un ativia de e amatores e profesales. Un jardinor pote ance labora en otra locas, como un parce o areas spesial en vilas o sites. Arcitetores de jardines es un profesa relatada de persones ci spesiali en la desinia de spasios per clientes publica e corporal.
Preistoria de la popla PIE (Teoria Curgan)
La Teoria Curgan de la preistoria de la popla PIE (proto-indo-european) es la teoria la plu asetada par spesialistes per identifia la rejion orijinal de la popla ci ia parla prima la lingua cual ia deveni la linguas indo-european. La teoria ia es prima developada en la desenio de 1950 par Marija Gimbutas, un arceolojiste lietuvisce-american. La parola "curgan" es derivada de la rusce курга́н, cual es ultima derivada de un terma turces antica per un tumulo o monton de entera. Gimbutas ia usa esta terma per refere a la cultur de la popla de la stepe norde de la Mar Negra, spesial de la cultur Iamna.
Gimbutas ia defini la cultur de la curgan en 1956 como un "terma vasta" cual pote inclui Sredny Stog, Iamna e la cultur de vasos cordida (estendeda tra la milenios cuatro e tre). El ia sujesta cuatro pasos de developa de la cultur, e plu tarda tre "ondas" de migra.
Periodos
4500 – 4000 aec: PIE temprana. Sredny Stog, Dnepr-Donets, e Samara; doma de la cavalo (onda un).
4000–3500: La cultur Iamna, la prototipo de cultures usante curganes, emerji sur la stepe, e la cultur Maicop aveni en la Caucasos norde.
3500 – 3000 aec: PIE media. La cultur Iamna es a sua culmina, e es la model per un sosia clasica de la PIE, con dios de petra, con un economia de eleva bestias en vilas permane, protejeda par fortreses a colinas, e ance dependente de cultiva e pexa longo rios. Contata de esta cultur con la cultures neolitica de Europa ia resulta en la "cultures curganida", pd la cultur de amforas globin e la cultur Baden (onda du). La cultur Maicop ia mostra la evidentes prima de la comensa de la Eda de Bronze, e armas e otra fabricadas de bronze ia es introduida a la popla iamna. Esta es ance la tempo probable de la cambia satem de PIE este.
3000 – 2500 aec: PIE tarda. La cultur Iamna estende tra tota de la stepe norde de la Mar Negra (onda tre). La cultur de vasos cordida estende de la Rio Reno a la Rio Volga, como la fase tarda de la unia de la cultur indo-european. Alora, la area "curganida" vasta comensa desintegra a la linguas e cultures variosa e autonom, ancora en contata laxe cual permete la sperde de tecnolojia e prestas temprana entre la grupos, estra per la ramos linguas anatolian e linguas tocarian, cual ia es ja isolida de la restas.
Isolas Solomon
La Isolas Solomon es un pais en la Mar Pasifica.
La area es sirca 28 450 cilometres cuadrida.
La cuantia de abitores, en la anio 2007, ia es sirca 566 842 persones.
La lingua major es pijin melanesian, engles, e 120 linguas orijinal.
Nom
En 1568, la navigor espaniol Álvaro de Mendaña ia es la european prima ci ia visita la arcipelago, nominte lo Islas Salomón seguente la re Salomon, un re biblial rica.
Creante un paje
Per crea un paje nova, on pote entra la nom de la paje tu vole crea en la caxa "Xerca Vicipedia". Si la paje esiste ja, tu ta vide la article. Natural, tu pote clica a "Edita la fonte" a la alta de la paje per edita la article o ajunta a lo. Un otra modo es par clica a un lia en un paje esistente cual es mostrada en leteras roja (cual indica ce la paje no esiste ja), e comensa.
Per edita un paje vea, on pote clica a "edita la fonte". Si tu vole edita sola un parte de la article, on pote clica a "edita la fonte" seguente un titulo ("heading") de un parte. Tu va es liada a un paje (tipal en leteras como un tapador, pe Courier), con alga simboles per edita.
(Nota ance la eras comun en scrive elefen, a "Averti sur la cambias temprana e resente de la lingua", a su).
Linia de aidas
Cuando tu edita un paje esistente o ajunta un paje nove, tu va vide un linia de aidas como esta:
Si on clica la A, on ta pone cualce letera, parola, o parolas tu ia marca (pd, "highlight") a ante en leteras spesa.
Si on clica la A, on ta pone cualce letera, parola, o parolas tu ia marca a ante en leteras apoidada.
Clica a la anelos liada per ajunta un lia o en o estra la vicipedia (segue la instruis a la fenetra flotante cual ta apare.
Clica a la cuadro per ajunta un imaje. ancora, segue la instruis in la fenetra flotante.
Clica a la libro peti per ajunta un refere, cual, par seguente la instruis, ta crea un numero alta a la testo, e un refere completa a la fini de la article.
Linia de aida "Advanced"
La eticeta "advanced" (avansada) condui a plu aidas. Clica lo e tu ta vide un linia como esta:
La menu cadente "heading" (titulo) capasi ce on eleje un titulo de alga grandia. O tu pote ajunta du, tre, o plu sinias de egalia (=) a ambos lados de la parola o frase cual tu vole usa.
La simboles seguente, pos "format" (forma) ta aida tu crea listas (con puntos simple o numerida). Pos los es un simbol per crea un forma per introdui testo cual tu no vole inclui a la paje como videda jeneral, ma cual resta en la paje de edita. E la flexeta sinistra ta ajunta  a la testo, cual indica un linia nova.
Segunte estas, on vide simboles per grandi o diminui la testo tu ia marca a ante. La du Xs permete ce on alti o basi la letera o numero tu ia marca, pd crea un supraindise o suindise.
La simbol prima pos "insert" (inserta) ta abri un fenetra cual aida tu en la crea de un galeria de imajes.
La simbol du es usada per crea un "redirect" (redirije), normal usada per redirije la xerca a la article si lo ave un nom cual difere de lo entrada. Per esemplo, si tu xerca per la lingua "aitian" par tape "aitian", la vici ta redirije automatica a la article "creol aitian".
E la simbol final ta aida tu en la crea de un table. Simple segue la instruis a la fenetra flotante.
"Special characters"
Clica a "special characters" (leteras e simboles spesial) e tu va vide un colie de multe leteras o simboles spesial, o an alfabetas nonlatina.
"Help"
Final, clica a "help" (aida) si tu vole vide la modos per crea leteras spesa o apoiada, suindises o supraindises, titulos, listas, etc, direta a tua paje de edita. Cuando on developa sua capasia en crea o edita a la vicipedia, on ta prefera posible usa la modo plu directa.
Modos plu direta
Como indicada a supra, on pote usa modos plu direta, si on prefere. On ta aprende estas multe rapida e pote rapidi tua edita.:
Per leteras apoiada:
Per leteras spesa:
Per lias a articles de esta vici:
Nota: On no nesesa ajunta spasios ante e pos la "|" en la ajunta de lias o imajes. Nos ia usa spasios sola per clari.
Per ajunta un imaje:
Per "headings" (titulas de partes):
Per listas:
Per un linia nova:
Per iniora indicas normal (nos ia usa esta per mostra la marcas e indicas en esta mostra de marcas e indicas!):
Nota: On debe fini la testo con un indica de clui (per esemplo ); La mesma aplica a la indicas a su.
Per cambia la grandia de testo:
Per supraindise e suindise (plu comun usada con numeros, e usada en matematica o notas basa):
Averti sur la cambias temprana e resente de la lingua
On debe es atendante per alga cambias de formas de elefen:
La ajunta de "lo" per cosas, e la restrinje de "el" per umanas, alga animales, robotes, etc, pd cosas con alga "personalia";
Ricia
Ricia sinifia un cuantia grande de articles ce ave valua economial, o la state en ce un ave esta articles, e inclui moneta, imobila, e propria personal. En multe paises, ricia es mesurada ance par asesa a servis como fasilias de sania e medica, o poseses como coliedas o bestas.
Creante un paje
Averti sur la cambias temprana e resente de la lingua
La usa de "lo" ante verbos cual ave no sujeto esata, pe "lo es vera ce tempo vola" e "lo pluva";
Simil, on usa "on ave" per engles "there are", pe "on ave multe pexes en la lago";
La introdui de "ca" per "than" (en loca de "ce"), pe "el es plu grande ca sua padre";
La usa de "cual" como la determinante e pronom per "what, which", e la usa de "ci" sola como la pronom per "who, whom";
"Ce" es usada sola como un sujunta simil a la engles "that" (ma no per "acel"!), pe me pensa ce el es bela;
La sufisa "-os" ia deveni "-osa";
La ajunta de "sua" per la determinante de posese per person tre, e la usa de "se" sola como la pronom refletante per person tre;
La ajunta de un "-a" per determinantes de posese:
Un cambia multe temprana: no usa "-r" per indica infinitivas!
E nota: "elefen", "lfn", e "lingua franca nova" es la nomes egal ofisial de la lingua! Sustituis no es nesesada. Ma no usa "creol" e "europijin" per lfn.
Me espera ce la eda de cambias de la gramatica es en la pasada! Un lingua creada nesesa alga grado de stablia per susede. Ma nos pote ancora debata la nesesia de parolas nova, spesial per intendes tecnical.
1519
Moris
Maio 2 - Leonardo da Vinci
Visigoto
La visigotos ia es la ramo ueste de la tribus de poplas germanica conoseda como gotos. Esta tribus ia estende tra la Impero Roman en la Anticia tarda, o lo ce es conoseda como periodo de migra. La visigotos ia invade Italia su Alarico 1 e ia saca Roma en 410. A pos, los ia comensa coloni Galia sude e a fini, Espania e Portugal, do los ia fundi la rena visigoto e ia manteni sua presentia entre la sentenio 5 e 8.
Goto
La gotos (goto: Gut-þiuda, latina: Gothi, elinica: Γότθοι (Gótthoi)) ia es un popla germanica este, de ci du ramos, la visigotos e la ostrogotos, ia ave un rol importante en la cade de la Impero Roman Ueste tra un serie longa de geras e en la emerji de Europa medieval. La gotos ia domina un area vasta, cual a la plu grande su la re germanica Ermanaric e sua visre Athanaric estendeda de la Rio Danubio a la Rio Don, e de la Mar Negra a la Mar Baltica.
La gotos ia parla la lingua goto, un de la linguas germanica este estinguida. Lo ia es parlada final en Crimea en la sentenio 18 par la gotos crimean. En la lingua goto de Italia de la ostrogotos, los ia nomi se Gut-þiuda ("la popla goto").
A alga tempo sirca la sentenio un ec, popla germanica ia migra de Scandinavia a Gothiscandza, en Polsca moderne. Los ia continua a sude e este e, cuando los ia ariva a la stepe norde de la Mar Negra, la tribus ia adota la modo de vive de la nomadas eurasian. La referes prima de la gotos par la elinicas ia nomi los "scitianes", car esta area ia es ocupada istorial par la popla (nonrelatada a la gotos) con esta nom.
La invade prima en la Impero Roman cual es clar atribuida a la gotos es la saca de Histria en 238. Plu atacas segueda en la desenios a pos. En la batalia de Naissus (268), Aurelian, ci ia es cargada con tota cavalores roman entre la rena de Claudio, ia gida los contra un atenta par la gotos per entra Italia. Alga survivores ia es donada ambita en la impero, cuando otra ia es corporada en la armada roman. Esta batalia ia serti la survive de la impero per un otra du sentenios.
En la sentenio cuatro, la gotos deveni plu e plu soldatas en la armadas de la romanes, contribuinte a la armada roman ia es cuasi intera germanica a acel tempo. La prefere par la gotos per porta la pelos de animales ia deveni un moda en Constantinopoli, un abitua forte denunsiada par la conservistes de la site.
Alkmaar
Alkmaar es un site e munisipa en Nederland, locada en la provinse de Holland Norde. Alkmaar es bon notada per sua mercato de ceso tradisional. Per turistes, lo es un destina cultural popular.
Goto
En la sentenio cuatro, la gotos ia catura Dacia roman, e ia divideda en a min du grupos separada par la Rio Dniester: la Thervingi e la Greuthungi. Los ta deveni la visigotos, ci deveni federadas de la romanes, e la ostrogotos, ci deveni alias de la Hunes. A la fini de la sentenio cuatro, la Hunes ia controla tota la rejion cual ia es a ante controlada par la gotos.
Alkmaar
En 1573, la site ia sufri par un aseja par la fortes espaniol su la comanda de Don Fadrigue, fio de la Duxe de Alva de Espania. La sitadanes ia envia mesajes urjente per aida a la Prinse de Orania; el ia responde par promete la abri de la portones de la paramares e inonda la rejion si lo deveni nesesada. Contra la protestas de la campanianes, ci ia es ansiosa per sua colies, la Prinse ia dona la comanda.
Alga de sua mesajes ia fini en la manos de Don Fadrigue, e con la acuas comensante a leva, la espanioles ia para la aseja e fuji. Lo ia es un punto de turna en la Gera de 80 Anios, e furni un espresa "Bij Alkmaar begint de victorie" (Vinse comensa a Alkmaar). La aveni es ancora selebrada cada anio en Alkmaar a 8 otobre, la dia en cual la aseja ia para.
En 1799, en la Geras de a Revolui Franses, un forte engles-rusce ia catura la site, ma ia es ultima defetada en la Batalia de Castricum. Pos acel batalia, a 18 otobre 1799, la oposores ia inisia la Confere de Alkmaar per determina la destina de la forte engles-rusce defetada. La vinse franses ia es reconoseda sur la Arc de Triomphe en Paris como "Alkmaar".
La Canal de Holland Norde, ia abrida en 1824, ia es escavada tra Alkmaar. En 1865, la ferovias entre Alkmaar e Den Helder, e en  1867. entre Alkmaar e Haarlem ia es construida.
En la dui du de la sentenio 20, Alkmaar ia estende se rapida con la developa de visineria nova. A un otobre 1972, la vila de Oudorp e la partes sude de Koekijk e Sint Pancras ia es ajuntada a la munisipa de Alkmaar.
Alkmaar ave multe construidas medieval e ancora intata, spesial la tore alta de la "Grote de Sint-Laurenskerk", do multe persones de Alkmaar usa lo per rituos de sposi. La otra aveni xef, spesial en la menses de estate, e la mercato de ceso a la Waagplein ("plaza de pesa"). Lo aveni de la venerdi prima en april tra la venerdi prima en setembre. La rituos aveni ante la eglesa - la Waagplein. La rituos inclui detalias como la colpa de manos en la curso de negosia e la pesa de la cesos. Lo es un de sola 4 mercatos tradisional ancora esistente.
La rituos no es per compra ceso, sola per la diverti e istorial. Ma on pote compra ceso Alkmaar a la botecas e stalas cual ensirca la Waagplein. La cesos presentada es la cesos tradisional per la area, e no la otra marcas ance popular, como Edam e Gouda.
Alkmaar ave 399 "rijksmonumenten" ("monumentos de la rena"), de cual la plu de los es locada longo la canales ves de la site
Lingua franca nova
Lingua franca nova (cortida a lfn, cual es comun speleda elefen) es un lingua aidante internasional creada par Dr C. George Boeree e perfetida par multe suportores de la lingua. La vocabulo de elefen es fundida en franses, italian, portuges, espaniol e catalan. La gramatica es multe reduida e simil a la creoles romanica. La lingua es fonetical speleda, con 22 leteras de la alfabeta latina o la alfabeta cirilica.
Istoria e comunia
George Boeree ia comensa labora a lfn en 1965, con la gol de crea un lingua simple. El ia es inspirada par leje sur lingua franca, un pijin usada en la mar Mediteranean en sentenios pasada.
Spele e pronunsia
La article xef per spele e pronunsia es a fonolojia de elefen
Vocales en elefen (a, e, i, o, e u) es pronunsiada como en espaniol. Car efelen ave sola sinco vocales, varias en pronunsia no causa multe problemes. La diftongos es ai [ai], au [au], eu [eu], e oi [oi]
La leteras k, q, w, e y pote es usada per nomes propre de otra linguas, e es pronunsiada [k], [k], [u, w], e [i, j], en ordina.
Isolas Virjin
La Isolas Virjin es un pais en la Mar Caribe.
La area es sirca 1910 cilometres cuadrida.
La cuantia de abitores, en la anio 2007, ia es sirca 108 448 persones.
La site capital es The Valley.
Lingua franca nova
Gramatica
Article spesial: Gramatica de lingua franca nova
Vista jeneral
Lfn segue la ordina de parolas "svo" (sujeto-verbo-ojeto). Parolas, sintagmas, e proposas alterante segue jeneral lo cual los altera.
Nomes es tipal presededa par articles (la, un) e otra determinantes. Esetante la plural (-s o -es), nomes no varia. La rol de un nom en un frase es determinada par la ordina de parolas e par preposadas.
La pronomes personal es nonvariante: me, tu, nos, vos e pronomes de person tre: el, lo, on, los. La pronomes de refleta es la mesma, estra la person tre, singular e plural, cual usa se. La determinantes de posese es: mea, tua, sua, nosa, vosa, e sua. La pronomes es la mesma, presededa par la (pd, ''la mea, la tua, la sua, etc)
Verbos no varia. La tempo e la moda es indicada par paroletas presedente: ia per la pasada, va per la futur, e ta per la moda dependente (elejable!). La partisipio ativa fini con -nte e la partisipio pasiva fini con -da. Estas pote es usada per crea la aspeta continuante e la vose pasiva, en ordina. La infinitiva es la mesma como la verbo simple, o on pote usa la nom verbal par presede lo con la o otra determinante (con de ante un ojeto).
Ajetivos no varia, e averbos no es distinguida de ajetivos. La espresas per compara es formida con plu o min, e la espresas superlativa es formida con la plu o la min.
Gramaticas completa per lfn es disponable en engles, espaniol, franses, rusce, esperanto, e lfn, de esta menu.
Scala de edas jeolojial
La scala de edas jeolojia usa periodos de tempo multe grande. La edas es definida como sirca esta cuantias de anios (seguente la International Commission on Stratigraphy):
La carta a su dona la nomes de la edas diversa, con la cuantia de anios ante oji e avenis notable:
Lingua franca nova
Ordina de parolas
Un sintagma verbal ave esta ordinas:
Un sintagma preposadal jeneral segue la parolas cual lo altera, e ave esta ordina:
Nomes
La roles de nomes en un frase es indicada par preposadas e la ordina de parolas. On no ave casos gramatical.
La plural de nomes es creada par ajunta -s a nomes cual fini con vocales, o -es a nomes cual fini con consonantes. Esta no cambia la asentua:
La seso de nomes no es normal indicada. Si nesesada, nomes pote es segueda par mas o fema:
Un cuantia peti de parolas per membros de un familia ave un forma mas en -o e un forma fema en -a:
E un cuantia multe peti ave du formas diferente:
La aposa de un nom con un otra es, per la plu parte, limitada a nomes e titulos:
Determinantes
Determinantes en lfn presede la nom cual los altera. On ave du articles: la e un. On no ave un forma nondefinida per nomes plural, ma on pote usa alga si desirada:
Lo ave du determinantes de mostra:
Lo ave du determinantes de demanda:
E lo ave sinco determinantes de eleje e esclui:
La determinantes de posese es mea, tua, nosa, vosa e sua poneda ante la nom poseseda. Sua es la determinante de posese per la person tre singular e plural.
Lfn ave esta paroletas de cuantia: